La Liga 1986/1987.
La Liga 1986/87. je bila 56. sezona nogometnog nacionalnog prvenstva Španije. Sezona je počela 30. augusta 1986. a završila 21. juna 1987. U sezoni je učestvovalo 18 ekipa. Nakon završenog prvenstva Real Madrid je 22. put u svojoj historiji osvojio prvenstvo sa tri poena više od drugoplasirane Barcelone. Racing de Santander je jedini klub u ovoj sezoni koji je ispao iz lige. U cjelokupnoj sezoni je ukupno odigrano 396 utakmica te postignuto 957 golova što je iznosilo 2.42 datih golova po utakmici. Najefikasnija ekipa lige je bio Real Madrid. Hugo Sánchez, nogometaš Real Madrida je bio najbolji strijelac lige sa 34 postignuta gola.